**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 09.04.2025, ora 08.00 – 10.04.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 10.04.2025, ora 07.00**

**RÂURI**

Debitele au fost în general în scădere, exceptând râurile din bazinele: Bega, Timiş, Bârzava, Caraş, Nera, Cerna, Vedea, Argeş, Ialomița, Bistrița, Moldova, Bârlad, bazinul inferior al Jiului, bazinul mijlociu şi inferior al Oltului şi cele din Dobrogea unde au fost relativ staționare.

Pe cursul mijociu şi inferior al Prutului şi pe cursul inferior al Siretului debitele au fost în creştere prin propagare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul şi peste mediile lunare) pe râurile din bazinele hidrografice: Moldova, bazinul superior şi mijlociu al Bistriței şi mai mici (sub 30% din mediile lunare) pe râurile din bazinele hidrografice: Someșul Mic, Crișul Alb, Arieș, Bega Veche, Bârzava, Moravița, Vedea, Argeș, Bârlad şi pe afuenții Prutului, unii afluenți mici din bazinul inferior al Jiului și din bazinul superior al Oltului.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare exceptând râurile din bazinele: Vişeu, Iza, Tur, Someş, Crasna, Barcău, Crişuri, Mureş unde vor fi în scădere şi cursul inferior al Prutului unde vor fi în creştere prin propagare.

Sunt posibile creşteri de niveluri şi debite pe unele râuri din zonele de deal şi munte, în special din zona de sud a țării, datorită precipitațiilor lichide prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**ALIMENTĂRI CU APĂ**

***Administrația Bazinală de Apă Dobrogea-Litoral (județul Constanța):***

Din cauza scăderii în ultimele zile a nivelului, respectiv a debitului, fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

* în scop potabil: S.C. R.A.J.A. S.A. Constanța – Sursa de apă potabilă Cernavodă;
* transport: C.N. A.C.N. Agigea cu alimentare apă din Dunăre;
* industrie: S.C. Sârme și Cabluri S.A. Hârșova;
* piscicultură: SC Aquarom Elite Distribution Bucurețti–Amenajarea piscicolă Oltina și SC Danubiu Elite Buc. –Amenajarea piscicolă Dunăreni.

Pentru unitatea S.N.N. CNE Cernavodă - alimentare cu apă din CDMN-Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

***Administrația Bazinală de Apă Olt:***

Se aplica Planul de restrictii si folosirea apei in perioade deficitare pentru: Compania Apa-sector SA Brasov (pr.Tarlung), SC Lehoczky SRL si SC Calaretul SRL (R.Olt) -județul Brașov;

In data de 05.01.2025, s-a pus în functiune conducta de aductiune Buta-Baraj, fiind în probe tehnologice - județul Hunedoara.

***Administrația Bazinală de Apă Prut-Bârlad (județul Vaslui):***

Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Puscasi.

***Administrația Bazinală de Apă Argeș-Vedea (județul Dâmbovița):***

Toti consumatorii sunt alimentati normal.

Alimentarea cu apa a municipiului Bucuresti:

-r.Arges: 15.00 mc/s

-r.Dambovita: b.Vacaresti: 2 mc/s;

 deriv.CA2: 2.50 mc/s;

 deriv. Mircea Voda: 0.80 mc/s.

**DUNĂRE**

Debitul la intrarea în țară (secțiunea Baziaș) în intervalul 09 – 10.04.2025 a fost în scădere, având valoarea de 7600 m3/s, sub media lunii aprilie (7900 m3/s).

În aval de Porțile de Fier debitele au fost în scădere pe sectorul Gruia - Corabia și în creștere pe sectorul Tr. Măgurele – Tulcea.

Debitul la intrarea în țară (secțiunea Baziaș) va fi în scădere (7400 m3/s).

În aval de Porțile de Fier debitele vor fi în scădere pe sectorul Gruia – Giurgiu și în creștere pe sectorul Oltenița – Tulcea.

**2.** **Situația meteorologică în intervalul 09.04.2025, ora 08.00 – 10.04.2025, ora 06.00**

**ÎN ŢARĂ**

Vremea s-a menținut rece pentru prima decadă a lunii aprilie, deși valorile termice diurne au crescut față de cele din ziua precedentă în mare parte din țară, exteptând estul și extremitatea de sud-est, unde au scăzut ușor. Cerul a avut înnorări temporare și local au fost precipitații slabe pe parcursul zilei ninsori la munte și în Transilvania, mixte în Moldova și ploi în Dobrogea și doar izolat în Maramureș, Banat și Muntenia. Noaptea nebulozitatea s-a extins dinspre nord și a cuprins treptat cea mai mare parte a teritoriului și pe arii restrânse au fost precipitații slabe, ninsori la munte, mixte în Transilvania și ploi în Moldova și Dobrogea. Vântul a suflat slab și moderat, cu unele intensificări în zona montană înaltă cu viteze în general de 60...80 km/h, spulberând zăpada, dar temporar și la cote mai reduse și în sud-vest, centru și nord-est. Este strat de zăpadă la munte, unde la ora 21 măsura - în platformele stațiilor meteo - până la 123 cm în Munții Călimani. Temperaturile maxime s-au încadrat între 4 grade la Piatra Neamț și 15 grade la Moldova Nouă, Drobeta-Turnu Severin, Calafat, Băilești, Bechet și Turnu Măgurele, iar la ora 6 se înregistrau valori termice cuprinse între -3 grade la Bozovici și Târgu Logrești și 7 grade la Zalău, Ștei și Constanța-dig. Izolat la începutul intervalului s-a semnalat ceață în Maramureș și Transilvania, iar noaptea s-a produs brumă local în sud și est. Observație -de ieri dimineață de la ora 6 a fost emisă 1 atenționare cod galben pentru fenomene meteorologice periculoase imediate, de către SRPV Sibiu.

**LA BUCUREŞTI**

Vremea a fost în continuare rece pentru această dată, deși valorile termice diurne au continuat să crească ușor. Cerul a fost variabil, cu înnorări după-amiază și seara, iar vântul a suflat slab și moderat. Temperatura maximă a fost de 12 grade la Afumați, 13 grade în Băneasa și 14 grade la Filaret, iar la ora 6 se înregistrau -2 grade în Băneasa, 0 grade la Afumați și 1 grad la Filaret. Spre finalul intervalului s-a produs brumă.

**3. Prognoza meteorologică în intervalul 10.04.2025, ora 08.00 – 11.04.2025, ora 08.00**

**ÎN ŢARĂ**

Vremea va fi vântoasă și se va menține rece, chiar deosebit de rece pentru această perioadă mai ales în jumătatea de nord a țării. Pe parcursul zilei, cerul se va înnora dinspre nord în toată țara și vor fi precipitații temporare. În Maramureș, nordul și estul Transilvaniei și mare parte a Moldovei vor fi mai ales ninsori și lapoviță, pe suprafețe restrânse se va depune strat de zăpadă (în general de 5...10 cm) și trecător va fi viscol. În restul Transilvaniei, în Crișana, estul Munteniei și Dobrogea vor fi precipitații mixte, iar în celelalte zone vor predomina ploile. La munte va fi viscol puternic, vizibilitatea va fi foarte redusă, sub 50 m, și se va depune strat nou de zăpadă (în medie de 10...20 cm). Vântul va avea intensificări în toate regiunile, cu rafale de 50...70 km/h și pe areale mai restrânse 70...90 km/h, iar în zona montană va sufla tare (viteze de 70...85 km/h și de 85...120 km/h la altitudini mari). Noaptea aria precipitațiilor se va restrânge, cerul va deveni parțial noros, iar vântul va diminua considerabil în mare parte din teritoriu; pe alocuri se va produce brumă. Temperaturile maxime se vor încadra între -1 și 9 grade, mai ridicate în sud, până la 12...14 grade; minimele termice, preponderent negative, vor fi cuprinse între -7 și 2 grade, mai scăzute în depresiunile Carpaților Orientali spre -10 grade.

**LA BUCUREŞTI**

Vremea va fi în continuare mai rece decât ar fi normal în această perioadă din an, dar și vântoasă pe parcursul zilei. Cerul va fi variabil, cu înnorări mai ales în a doua parte a zilei și seara când vor fi precipitații mixte. Vântul va avea intensificări ziua, cu rafale de 50...70 km/h, iar noaptea va slăbi în intensitate. Temperatura maximă se va situa în jurul valorii de 13 grade, iar cea minimă va fi de -3...0 grade. Spre dimineață se va produce brumă.

1. ***CALITATEA APELOR***

***Administratia Nationala Apele Romane*** informeaza despre producerea, în data de 10.04. 2025, in jurul orelor 03.40, unei poluari accidentale a apei Marii Negre in urma deversarii de motorina de catre barja CASTOR care opera in DANA 70 Oil Terminal Constanta. Dupa identificarea deversarii s-a intervenit cu personalul propriu din cadrul sectiei Platforma Port, pentru impiedicarea extinderii de produs petrolier in afara barajului navei. Vom reveni cu informatii suplimentare.

1. ***CALITATEA MEDIULUI***
2. **În domeniul aerului**

***Comisariatul Județean Constanța din cadrul Gărzii Naționale de Mediu*** inforează despre producerea, in data de 08.04.2025, ora 23.00, unei poluari accidentale a aerului din cauza unui incendiu de anvelope produs intr-o cladire dezafectat din strada Portului, oras Mangalia, judetul Constanta. Nu a fost stabilita cauza producerii incendiului. Incendiul a fost stins de catre ISU Dobrogea in aceeasi zi, la ora 23.30.

***Comisariatul Județean Constanța din cadrul Gărzii Naționale de Mediu*** inforează despre producerea, in data de 08.04.2025, ora 20.44, unei poluari accidentale a aerului din cauza unui incendiu de vegetatie uscata care a cuprins o suprafata de cca 50mp in zona Liceului Industrial din localitatea Harsova, judetul Constanta. Nu a fost stabilita cauza producerii incendiului. Incendiul a fost stins de catre ISU Dobrogea in aceeasi zi, la ora 22.30.

***Administrația Rezervației Biosferei Delta Dunării*** informează despre stingerea de la sine in data de 08.04.2025, la ora 22.00, incendiului de vegetație (stuf si papura) produs în zona inundabila a canalului Lipoveni, canal Dunăvăț, extravilanul UAT Murighiol, județul Tulcea, Districtul ecologic Murighiol-Sf. Gheorghe, din data de 08.04.2025, ora: 18.00. Au ars cca 25 ha vegetatie.

***Administrația Rezervației Biosferei Delta Dunării*** informează despre producerea in data de 09.04.2025, la ora 14.00, unui incendiu de vegetație (stuf si papura) în zona inundabila din nord-estul lacului Puiuleț, extravilanul UAT Crisan, Districtul ecologic Sulina, județul Tulcea. Vom reveni cu informatii suplimentare.

***Agenția pentru Protecția Mediului Dâmbovița*** informează telefonic despre producerea, în data de 09.04.2025, ora 21.18 unui incendiu pe raza localității Bălteni, comuna Conțești, județul Dambovita. Arde o cantitate de aprox 1.5 tone deseuri menajere si 200 mp vegetatie uscata. Se intervine pentru lichidarea incendiului de către ISU Dâmbovița.

1. **În domeniul solului și vegetației**

 Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**